navinnseab/khmer-wikipedia-article huggingface dataset:
បន្លែផ្លែឈើ: ទទឹម (Pomegranate)

ទទឹម (Pomegranate)
right|100px
ទទឹមមានប្រភពកំណើតនៅប្រទេសពែរ្ស​។ ជនជាតិនៅមជ្ឈិមបូព៌ា និយមប្រើជាថ្នាំព្យាបាល ជំងឺ១០០មុខ​ ដូចជាយកសំបកទទឹមមកស្ងោផឹក កែអាការឈឺ-ក ។ចំណែកទឹកទទឹម ដែលសម្បូរដោយជាតិដែក ពិសាដើម្បីរក្សាគភ៌ និងជួយជម្រះជាតិពុល ពីក្នុងរាងកាយ។ បច្ចុប្បន្ន​ក្នុង​មជ្ឈដ្ឋាន​គ្រឿង​សម្អាង បានយកផ្លែទទឹម មកចម្រាញ់ជាក្រែមបំប៉នស្បែក ពិសេសស្បែកដៃ និងក្រចក ព្រោះមានសារធាតុប្រឆាំង រ៉ាឌីកាល់សេរី ជួយការពារកាំរស្មីយូវី និងសម្បូរកាកសរសៃ អាហារណៃអាស៊ីន (Niacin) និងវីតាមីន C។​
បន្លែផ្លែឈើ: ទៀបបារាំង

ទៀបបារាំង
right|100px
ទៀបបារាំងជា​ផ្លែ​ឈើ​ស្ថិត​ក្នុង​ក្រុម​រុក្ខសាស្ត្រ​ ជាមួយ​ទៀប​ធម្មតា​ដែរ​ ។​ វា​មានឈ្មោះ​វិទ្យាសាស្ត្រ​ថា​ Annona​ Reticulate​ Linn​ ផ្លែ​មាន​លក្ខណៈ​មូល​ទ្រវែង​ សំបក​វា​រាប​ មិន​រដិបរដុប​ គ្មាន​បន្លា​ គេ​តែងតែ​យក​ មក​ពិសា​ស្រស់ៗ​ ព្រោះ​សាច់​វា​មាន​រសជាតិ​ផ្អែម​ឆ្ងាញ់​ បច្ចុប្បន្ន​គេ​និយម​យក​ផ្លែទៀប​បារាំង​ មក​ធ្វើ​ជា​ទឹក​ផ្លែ​ឈើ​ មាន​រសជាតិ​ឆ្ងាញ់​ម្យ៉ាង​ ។​ ផ្លែទៀប​បារាំង​ អាច​ប្រែជា​ថ្នាំ​បំប៉ន​រាង​កាយ​ ជួយ​ប៉ូវ​ឆ្អឹង​ និង​ធ្មេញ​ បង្កើត​គ្រាប់​ឈាម​ អាច​កែ​អាកា​រៈ​រាគ​រូស​ កែរោគ​រាគ​មួល​ ព្រមទាំង​ប្រី​បញ្ចុះ​ព្រូន​ទៀត​ផង​ ។
បន្លែផ្លែឈើ: ផ្លែម្នាស់ (Pineapple)

ផ្លែម្នាស់ (Pineapple)
ផ្លែម្នាស់សម្បូរទៅដោយវីតាមីន A និង C (Vitamin A & C) កាល់ស្យូម (Calcium) ផូស្វ័រ (Phosphorus) និងប្រូមេឡែន (Bromelain)...។វាក៏មាន​អង់ស៊ីម​ (ប្រូតេអ៊ីន) ដែល​​ជួយ​ធ្វើ​ឱ្យ​ការ​ធ្វើ​ការងារ​របស់​អាស៊ីដ​អំបិល​ (Hydrochloric) ក្នុង​ក្រ​ពះ​ ល្អ​ប្រសើរ​ឡើង​ និង​ធ្វើ​ឱ្យ​កាក​សំណល់​ដែល​ជា​ប្រូតេអ៊ីន​រំលាយ​ខ្លួន​បាន​ឆាប់​រហ័ស​ ទើប​រាងកាយ​កម្ចាត់​កាក​សំណល់​ទៅ​បាន​ល្អ។ក្រៅ​ពី​នេះ​ ម្នាស់​ជា​ប្រភេទ​ឱសថ​ជួយ​បំបាត់​អាការ​រលាក​ក្នុង​ផ្លូវ​រំលាយ​អាហារ​ ជួយ​ជួស​ជុល​ផ្នែក​ខូចខាត​ផ្សេង​ៗ​ ជួយ​ក្នុង​ការ​ធ្វើ​ការងារ​របស់​ក្រពេញ​គ្មាន​រន្ធ​ និង​ជួយ​កម្ចាត់​ទឹក​សំបោរ។ ម្នាស់ អាចជួយបង្ការ ជំងឺរលាកតម្រងនោម សម្ពាធឈាមខ្ពស់ (ជួយបន្ថយសម្អាធឈាម) រលាកបំពង់ខ្យល់ ព្រមទាំងជួយរំលាយអាហារប្រភេទសាច់បានល្អ បង្កើនការបឺតស្រូបយកអាហារ បំបាត់ការស្រេកទឹក ជួយអោយរាងកាយមានភាពត្រជាក់ ជួយប្រឆាំងរោគផ្តាសាយ ។
បន្លែផ្លែឈើ: ផ្លែ​ត្រសក់​ស្រូវ (Large cucumber​)

ផ្លែ​ត្រសក់​ស្រូវ (Large cucumber​)
ផ្លែ​ត្រសក់​ស្រូវ​អាច​ធ្វើ​ឲ្យ​ពោះ​មាន​ជាតិ​សើម​ ដើរ​ខ្យល់​ស្រួល​ បំប៉ន​លំពែង​ និង​ កម្ចាត់​ធាតុ​ក្ដៅ។ សម្បូរ​ទៅ​ដោយ​ជីវជាតិ​ "B" និង​ "C" និង​ សម្បូរ​ទៅ​ដោយ​ជាតិ​សរសៃ​តូច​ឆ្មារ​​ដែល​អាច​ជួយ​ការងារ​រោគ​ផ្ដាសាយ​ និង​រោគ​ពោះវៀន​ ក្រពះ។
បន្លែផ្លែឈើ: ផ្លែទុរេន (Durian)

ផ្លែទុរេន (Durian)
right| 100px
ផ្លែទុរេនសម្បូរទៅដោយជីវជាតិបេ និងសេ ជាតិដែក ជាតិកាល់ស្យូម ជាតិហ្វូសស្វ័រ ។ដូច្នេះចំពោះអ្នកមានឆ្អឹងផាលខ្យោយ គឺក្នុងមួយថ្ងៃៗ អាចទទួលទានផ្លែទុរេនអោយបានពី ៣ទៅ ៥ក្លែប គឺពិតជាអាចប៉ូវក្រលៀន និងបំប៉នឆ្អឹងផាល​ ។ ម្យ៉ាងទៀតដោយសារតែផ្លែទុរេនជា ប្រភេទផ្លែឈើ មានលក្ខណៈក្តៅ ចំពោះអ្នកជម្ងឺឈឺបំពង់ ក និងជម្ងឺរលាកក្រលៀន គឺហាមទទួលទាន ។
បន្លែផ្លែឈើ: ផ្លែខ្នុរ( jackfruit)

ផ្លែខ្នុរ( jackfruit)
right| 100px
ផ្លែខ្នុរសម្បូរទៅដោយជាតិស្ករ ជីវជាតិបេនិងសេ ។ដូច្នេះចំពោះអ្នកដែលអត្រាជាតិស្ករកម្រិតទាប គឺក្នុងមួយថ្ងៃៗ អាចទទួលទានដោយចែកចេញ ជា៣ពេល ដោយក្នុងមួយពេលៗ អាចទទួលទានពី ២ទៅ៣ក្លែប ព្រោះនឹងអាចជួយបង្កើតអត្រា ជាតិស្ករកម្រិតខ្ពស់នោះ ដូច្នេះចំពោះអ្នកជំងឺទឹកនោមផ្អែម គឺក្នុងមួយថ្ងៃកុំទទួលទាន អោយលើសពី៣ក្លែបឡើយ ។
បន្លែផ្លែឈើ: ផ្លែឪឡឹក (Water melon)

ផ្លែឪឡឹក (Water melon)
right|100px
​ផ្លែឪឡឹកមាន​Glutathione ​ដែល​​ជា​សារធាតុ​​ទប់​ស្កាត់​រ៉ាឌីកាល់​សេរី​ មាន​វិតាមីន​C វីតាមីន​ A ​ប៉ូតាស្យូម​ ថៃរ៉ាមីន​ ឡៃខូពីន​ វីតាមីន​B2 និង​វីតាមីន​B6 ម៉ាញ៉េស្យូម​ និង​រ៉ែ​ធាតុ​ផ្សេងៗ​ជា​ច្រើន​ទៀត​ ធ្វើ​ឲ្យ​រាងកាយ​របស់​អ្នក​ដែល​ទទួល​ទាន​រឹងប៉ឹង​ល្អ​ ហើយ​ថែម​​ទាំង​ជួយ​ឲ្យ​ប្រព័ន្ធ​ការពារ​​មេរោគ​ដំណើរការ​បាន​យ៉ាង​មាន​ ប្រសិទ្ធភាព។
បន្លែផ្លែឈើ: ការ៉ុត (Carrot​)

ការ៉ុត (Carrot​)
សារធាតុ​​សំខាន់​របស់​ការ៉ុត​ គឺ​បេតាការ៉ូទីន​ ដែល​ជួយ​ទប់ទល់​នឹង​រ៉ាឌីកាល់សេរី​ និង​ចូល​រួម​ជា​មួយ​សារធាតុ​​ផ្សេងៗ​ដែល​មាន​នៅ​ក្នុង​ការ៉ុត​ ដូចជា​ Terpenen ការ៉ុត​មាន​ប៉ូតាស្យូម​ និង​ជាតិ​សរសៃ។ គុណសម្បត្តិ​​នៃ​ការ៉ុត​គឺ​ជួយ​កាត់​បន្ថយ​ភាព​ប្រឈម​នឹង​ជំងឺ​​មហារីក​ ជំងឺ​បេះដូង​ និង​ជំងឺ​សរសៃ​ឈាម​​ និង​ជួយ​ឲ្យ​ប្រព័ន្ធ​ការពារ​​រាងកាយ​រឹងមាំព្រមទាំងជួយដល់ភ្នែក។
បន្លែផ្លែឈើ: ផ្លែប៉េងប៉ោះ (Tomato)

ផ្លែប៉េងប៉ោះ (Tomato)
ការទទួលទានផ្លែប៉េងប៉ោះ ត្រឹមតែមួយថ្ងៃ ១-២ផ្លែនោះ នឹងជួយអោយរាងកាយរបស់អ្នក មានថាមពល​ ទប់ទល់នឹងជំងឺតម្កាត់បានដូចជា ជួយព្យាបាលជំងឺលើសឈាម ប៉ូវខ្សែភ្នែក បំបាត់អាការទាស់នោម ជំនួយអញ្ចាញ និងធ្មេញ បង្ការសរសៃឈាមរឹងខ្ឡួន ព្យាបាលជំងឺរាក់ស៊ីធ្មេញ ថែមទាំងជួយបង្ការជំងឺផ្តាសាយ បានទៀតផង ។ ជាពិសេស គឺមានប្រយោជន៍ ក្នុងការជួយថែបំប៉នស្បែក អោយមានឈាមឡើងក្រហមតាមធម្មជាតិ ។
 ប៉េងប៉ោះមាន​ការ៉ូទីណយ​​ ជា​ពិសេស​លីកូពីន​ដែល​ជួយ​ការពារ​ជំងឺ​មហារីក។ ក្រៅ​ពី​នេះ​​ក៏​មាន​ប៉ូតាស្យូម​ វីតាមីន​ C ​និង​សារធាតុ​ Queroetinដែល​ជា​សារធាតុ​អង់ទីអុកស៊ីដង់។ នៅ​ក្នុង​​ប្រទេស​ដែល​ទទួល​ទាន​ប៉េងប៉ោះ​បាន​គ្រប់គ្រាន់​ ចំនួន​អ្នក​ដែល​កើត​ជំងឺ​មហារីក​សួត​ មហារីក​ក្រពេញ​ស្ថិត​ក្នុង​កម្រិត​ទាប។
បន្លែផ្លែឈើ: ផ្លែអាវ៉ូកាដូ (Avocado)

ផ្លែអាវ៉ូកាដូ (Avocado)
right| 100px
ផ្លែអាវ៉ូកាដូ (Avocado)អ្នកខ្លះហៅថា ផ្លែប៊៍រ មានកំហាប់ខ្ពស់ណាស់ ហើយជាតិខ្លាញ់ក្នុងផ្លែវា ជាខ្លាញ់ប្រភេទល្អទាំងអស់ ពិសាហើយ ជួយកាត់បន្ថយកូលេស្តេរ៉ូល បានរហ័យដូចចិត្ត បំបាត់បញ្ហាស្ទះសរសៃឈាម ។បញ្ហានេះ អ្នកជំនាញ ផ្នែកជំងឺបេះដូង នៅមណ្ឌល Wesley Medical Center ប្រទេសអូស្រ្តាលី អះអាងថា ការពិសាផ្លែអាវ៉ូកាដូ មួយថ្ងៃ១/២ផ្លែ ជាប្រចាំ អាចធ្វើអោយកូលេស្តេរ៉ូល ថយចុះ ច្រើនជាងការ ពិសាអាហារខ្លាញ់ទាបទៅទៀត។
បន្លែផ្លែឈើ: ផ្លែ​ត្រសក់​ផ្អរ (Cucumber)

ផ្លែ​ត្រសក់​ផ្អរ (Cucumber)
ផ្លែ​ត្រសក់​ផ្អរ​សម្បូរ​ទៅ​ដោយ​ជីវជាតិ​ "A" និង​ "C" ​ជាតិ​កាល់ស្យូម​ ជាតិ​ដែក​ និង​​ប្រូតេអ៊ីន​អាច​កម្ចាត់​​កម្ដៅ​នៅ​ក្នុង​សួត​ ស្រួល​បត់ជើង​តូច​ជា​ពិសេស​នៅ​ក្នុង​រដូវក្ដៅ​ដែល​មាន​អាកាសធាតុ​ក្ដៅ​ហួត​ ហែង​​នោះ​នឹង​​បណ្ដាល​​ឲ្យ​កើត​រោគ​ឈឺ​បំពង់​ក។ ដូច្នេះ​បើ​បាន​ទទួល​ទាន​ត្រសក់​ស្រស់ៗ​ ក៏​អាច​ជួយ​ដល់​ការ​កាត់​បន្ថយ​ការ​ឈឺ​ចាប់​ទៀត​ផង។
បន្លែផ្លែឈើ: ផ្លែ​ម្រះ

ផ្លែ​ម្រះ
ផ្លែ​ម្រះធាតុ​ត្រជាក់​អាច​ត្រូវ​​ បត់ជើង​តូច​ស្រួល​ និង​កម្ចាត់​ ជាតិ​ពុល​ បញ្ចុះ​កម្ដៅ​នៅ​ក្នុង​រាងកាយ។ រីឯ​ម្សៅ​ ម្រះ​ម៉ដ្ឋ​ (ឆុង​ដូច​កាហ្វេ) ក៏​មាន​​ប្រសិទ្ធភាព​ខ្ពស់​ក្នុង​ការ​កាត់​បន្ថយ​កម្ដៅ​នៅ​ក្នុង​រាងកាយ​ ដែរ។
បន្លែផ្លែឈើ: ផ្លែ​ត្រប់វែង (Egg-Plant)

ផ្លែ​ត្រប់វែង (Egg-Plant)
ផ្លែ​ត្រប់វែងមានធាតុ​ត្រជាក់​អាច​ធ្វើ​ឲ្យ​​សម្ពាធ​ឈាម​​មាន​តុល្យភាព​ ដូច្នេះ​ត្រប់​វែង​នេះ​ត្រូវ​នឹង​​អ្នក​មាន​សម្ពាធ​ឈាម​ខ្ពស់​ទទួល​ទាន។ សម្បូរ​ទៅ​ដោយ​ជីវជាតិ​ "P" ដែល​អាច​ការពារ​​មិន​ឲ្យ​​សរសៃ​ឈាម​តូច​ឆ្មារ​ចេញ​ឈាម។ ដូច្នេះ​​ចំពោះ​មនុស្ស​ចាស់​ និង​ មនុស្ស​ធាត់​​គួរ​គប្បី​ទទួល​ទាន​​ឲ្យ​បាន​ច្រើន។
បន្លែផ្លែឈើ: ផ្លែ​ននោង​ជ្រុង (Zucchini)

ផ្លែ​ននោង​ជ្រុង (Zucchini)
ផ្លែ​ននោង​ជ្រុងអាច​ធ្វើ​ឲ្យ​ចរន្ត​សរសៃ​ឈាម​ចរាចរ​បាន​ស្រួល​ កម្ចាត់​ជាតិ​ពុល​ និង​ កម្ដៅ​នៅ​ក្នុង​រាងកាយ។ ក្រៅ​ពី​នោះ​ ផ្លែ​ននោង​សម្បូរ​ទៅ​ដោយ​ជីវជាតិ​ "B" និង ​"C" ។ ម្យ៉ាង​ទៀត​វា​អាច​ជួយ​ដល់​ការ​រំលាយ​អាហារ​ទៀត​ផង។
បន្លែផ្លែឈើ: ផ្លែ​ម្រះ(Bitter Gourd)

ផ្លែ​ម្រះ(Bitter Gourd)
ផ្លែ​ម្រះអាច​បំបាត់​អាការ​ហើម​ កម្ចាត់​កម្ដៅ​ បញ្ចេញ​ជាតិ​ពុល​ និង​បន្ធូរ​សម្ពាធ​ឈាម។ មាន​ជាតិ​សូដ្យូម​ក្នុង​បរិមាណ​ទាប។ ដូច្នេះ​វា​មាន​ផលប្រយោជន៍​ក្នុង​ការ​បំបាត់​ជាតិ​ខ្លាញ់​ដើម្បី​សម្រក​ ទម្ងន់។
បន្លែផ្លែឈើ: ផ្លែ​ល្ពៅ (Pumkin)

ផ្លែ​ល្ពៅ (Pumkin)
ផ្លែ​ល្ពៅមាន​រសជាតិ​ផ្អែម​ សម្បូរ​ទៅ​ដោយ​ជាតិ​​ការ៉ុត​អាច​ធ្វើ​ឲ្យ​សួត​មាន​ជាតិ​សើម​ និង​ បំបាត់​កំហាក​ស្លេស្ម៍។ ម្យ៉ាង​ទៀត​ផ្លែ​ល្ពៅ​ក៏​សម្បូរ​ទៅ​ដោយ​ជាតិ​​ក្រូមីញ៉ូម​ជាតិ​នីកែល។ ដូច្នេះ​វា​ផ្ដល់​ផលប្រយោជន៍​ច្រើន​សម្រាប់​អ្នក​កើត​រោគ​ទឹកនោម​ផ្អែម​ ក្នុង​កម្រិត​ស្រាល។
បន្លែផ្លែឈើ: បន្លែ Broccoli

បន្លែ Broccoli
បន្លែ Broccoliមាន​សារធាតុ​កាល់ស្យូម ប៉ូតាស្យូម flolate និង​ជាតិ​សរសៃ​ ។ បន្លែ​Broccoli សំបូរ​ទៅ​ដោយ​សារជាតិ​បំប៉ន ហើយ​អាច​ជួយ​ទប់​ស្កាត់​បាន​រាល់​ជំងឺ​ឆ្លង​សួរ​ពូជ ក្នុង​នោះ​មាន​ទាំង​ជំងឺ​ពាក់​ព័ន្ធ​នឹង​បេះដូង ជំងឺ​ទឹក​នោម​ផ្អែម​ និង​ជំងឺ​មហារីក​បាន​មួយ​ចំនួន​ទៀត​ផង ។ បន្លែ​Broccoli ជា​ប្រភព​សំបូរ​ទៅ​ដោយ​ជីវជាតិ វីតាមីន​A និង​C សារធាតុ​អុកស៊ីតកម្ម​ ដែល​ជួយ​ការពារ​កោសិកា​រូបកាយ​មនុស្ស ទប់​ស្កាត់​បាន​រាល់​ក្ដី​អន្តរាយ​ទាំង​ពួង ។
បន្លែផ្លែឈើ: ស្ពៃ​អេពីណា Spinach

ស្ពៃ​អេពីណា Spinach
ស្ពៃ​អេពីណា Spinachមាន​កម្រិត​វីតាមីន​A និងC ព្រម​ទាំង​Folate ដ៏​ខ្ពស់​។ វា​ក៏​ជា​ប្រភព​ដ៏​ល្អ​នៃ​សារ​ជាតិ Riboflawin វីតាមីន B6 កាល់ស្យូម ដែក និង​ម៉ាញ៉េស្យូម​។ ស្ពៃ​អេពីណា ជា​ប្រភេទ​បន្លែ​ដែល​ជួយ​ពង្រឹង​ប្រព័ន្ធ​ការពារ​រូប​កាយ ព្រម​ជា​មួយ​ការ​ជួយ​ធ្វើ​ឲ្យ​សក់​ និង​ស្បែក​របស់​អ្នក​ឲ្យ​កាន់​តែ​មាន​សុខភាព​ល្អ​ថែម​ទៀត ។
បន្លែផ្លែឈើ: ពពួក​សណ្ដែក​

ពពួក​សណ្ដែក​
ពពួក​សណ្ដែក​ដូចជា​ សណ្ដែក​បារាំង​ សណ្ដែក​កួរ​ សណ្ដែក​ហោឡាន់តាវ​ ជា​រុក្ខជាតិ​ដែល​មាន​ប្រូតេអ៊ីន​ខ្ពស់​ មាន​ធាតុ​រ៉ែ​ផ្សេងៗ​ ដូចជា​ ធាតុ​ដែក​ហ្វូសហ្វ័រ​ ប៉ូតាស្យូម​ វីតាមីន​ B និង​មាន​ជាតិ​​សរសៃ​អាហារ​ច្រើន។ គុណសម្បត្តិ​នៃ​សណ្ដែក​ទាំង​នោះ​ គឺ​ជួយ​ធ្វើ​ឲ្យ​ពោះវៀន​រឹងមាំ​​ ជួយ​កាត់​បន្ថយ​កូឡេស្ដេរ៉ូល។​ បើ​សិន​ជា​អ្នក​ជំងឺ​បេះដូង​ទទួល​ទាន​សណ្ដែក​ មួយ​ថ្ងៃ​​មួយ​កូន​ចាន​រៀងរាល់​ថ្ងៃ​ គឺ​អាច​ជួយ​ការពារ​ការ​កម្រើក​ឡើង​នៃ​ជំងឺ​នេះ​បាន​ផង​ដែរ៕
បន្លែផ្លែឈើ: ដំឡូង​ជ្វា (Yam)

ដំឡូង​ជ្វា (Yam)
ដំឡូង​ជ្វាដែល​មាន​ពណ៌​លឿង​ដូច​ជា​ពណ៌​ទឹក​ក្រូច ជា​ប្រភេទ​អាហារ​សំបូរ​ទៅ​ដោយ​សារ​ជាតិ​បំប្លែង​ឲ្យ​ទៅ​ជា​វីតាមីន​A នៅ​ក្នុង​រូប​កាយ​របស់​អ្នក​។ អាហារ​ប្រភេទ​នេះ ក៏​ជួយ​ធ្វើ​ឲ្យ​ជីវិត​រស់​នៅ​កាន់​តែ​វែង ហើយ​ជួយ​កាត់​បន្ថយ​បាន​នូវ​រាល់​ការ​ប្រឈម​មុខ​នៃ​ជំងឺ​មហារីក​មួយ​ចំនួន ។ ដំឡូង​ជ្វា​ជា​អាហារ​ដ៏​ប្រសើរ​ដែល​ជា​ប្រភព​នៃ​ជាតិ​សរសៃ Vitamin B6 Vitamin C និងVitamin E ហ្វូឡាត និង​ប៉ូតាស្យូម​។ ដូច​គ្នា​នឹង​ប្រភេទ​អាហារ​ទាំង​ឡាយ​ផង​ទៀត​នោះ ដំឡូង​ជ្វា​មិន​មាន​ជាតិ​ខ្លាញ់ ហើយ​មាន​បរិមាណ​កាឡូរី​ដ៏​តិច​តួច ។ ដំឡូង​ជ្វា​មួយ​មើម​មាន​ត្រឹម​តែ​៥៤​កាឡូរី​ តែ​ប៉ុណ្ណោះ ។
បន្លែផ្លែឈើ: ម្ទេស (Chilli)

ម្ទេស (Chilli)
ម្ទេសដូចជា​ ម្ទេសប្លោក​ ម្ទេស​ខ្មាំង​ ម្ទេស​ចង្អុល​​មេឃ​ មាន​សារធាតុ​ Capsaicin។ ភាព​ហឹរ​នៃ​ម្ទេស​​នេះ​ហើយ​ដែល​មាន​ថាមពល​នៃ​ Vegamine យ៉ាង​ពេញលេញ​ មាន​សារធាតុ​​ការ៉ូទីណយ​ជិត​ ៤០​ប្រភេទ​ និង​សារធាតុ​ Polyphenole ដែល​ជួយ​ការពារ​កោសិកា​ផ្សេងៗ​ ហើយ​ក៏​នៅ​មាន​វីតាមីន​C និង​ប៉ូតាស្យូម​ និង​កាល់ស្យូម​យ៉ាង​ច្រើន​ផង​ដែរ។ គុណសម្បត្តិ​របស់​ម្ទេស​ គឺ​ការពារ​​អាការ​ឈឺ​សាច់ដុំ​ ប្រគ្រីវកាច់​ ឈឺ​ធ្មេញ​ ជួយ​សម្លាប់​បាក់តេរី​ និង​​មេរោគ​ផ្សិត​រំញោច​ដល់​ការ​ទទួល​ទាន​អាហារ​ និង​ជួយ​រំលាយ​អាហារ​ និង​មាន​សារធាតុ​អង់ទីអុកស៊ីដង់​យ៉ាង​ច្រើន។ ភាព​ហឹរ​នៃ​ម្ទេស​មិន​មាន​គ្រោះថ្នាក់​ទៅ​ដល់​​ក្រពះ​អាហារ​នោះ​ទេ​ ប៉ុន្តែ​វា​ជួយ​​ឲ្យ​ភ្នាស​ក្រពះ​មាន​កម្លាំង​ទប់ទល់​នឹង​ជំងឺ​បាន។
បន្លែផ្លែឈើ: បន្លែ​ប្រភេទ​ក្ដោប

បន្លែ​ប្រភេទ​ក្ដោប
បន្លែ​ប្រភេទ​ក្ដោបដូចជា​ ប្រូកខូលី​ ស្ពៃ​ក្ដោប​ ផ្ដា​ខាត់ណា។ល។​ ជា​បន្លែ​ដែល​មាន​វីតាមីន​ និង​​អំបិល​ខនិជ​ក្នុង​កម្រិត​ខ្ពស់​ មាន​ដូចជា​ វីតាមីន​ C ប៉ូតាស្យូម​ ដែក​ អាស៊ីដហ្វូលីក​ និង​ ការ៉ូទីណយ​ ហើយ​មាន​តែ​នៅ​ក្នុង​បន្លែ​​ប្រភេទ​ក្ដោប​ប៉ុណ្ណោះ​ ដែល​មាន​សារធាតុ​ Glucosinolate ដែល​មាន​ប្រសិទ្ធភាព​ ដូចជា​ ថ្នាំ​អង់ទីប៊ីយ៉ូទិក​ស្រាល​ក្នុង​ការ​ជួយ​កម្ចាត់​បាក់តេរី។ គុណសម្បត្តិ​​នៃ​បន្លែ​ទាំង​នេះ​​ គឺ​ការពារ​ជំងឺ​ឆ្លង​តាម​ប្រព័ន្ធ​ទឹក​នោម​ និង​ជំងឺ​មហារីក។
បន្លែផ្លែឈើ: ផ្សេងទៀត---គ្រាប់ធញ្ញជាតិ

ផ្សេងទៀត---គ្រាប់ធញ្ញជាតិ 
គ្រាប់​ផ្លែ​អាល់ម៉ុន ឬ អាម៉ង់
គ្រាប់​ផ្លែ​អាល់ម៉ុន ឬ អាម៉ង់​សំបូរ​ទៅ​ដោយ​រសជាតិ និង​ជីវជាតិ ជាតិ​សរសៃ ​រីបូផ្លាវីន ម៉ាញ៉េស្យូម ជាតិ​ដែក និង​កាល់ស្យូម ។ ផ្លែ​Almond នេះ​សំបូរ​ទៅ​ដោយ​ជាតិ​កាល់ស្យូម​លើស​ពី​ផ្លែ​ឈើ​ដទៃ​ទៀត គឺ​មាន​ជាតិ​កាល់ស្យូម​ដល់​ទៅ​៧០​មីលីក្រាម​ឯ​ណោះ​ក្នុង​ផ្លែ​Almond នេះ​ស្មើ​ត្រឹម​២៣​គ្រាប់ ។ ការ​បរិភោគ​ផ្លែ​ឈើ​នេះ​ជួយ​ពង្រឹង​រូប​កាយ​របស់​អ្នក ដោយ​បង្កើត​វីតាមីន​E ដល់​ទៅ​ពាក់​កណ្ដាល​ឯណោះ ។ ដូច​គ្នា​នឹង​ប្រភេទ​គ្រាប់​ផ្លែ​ឈើ​ឯ​ទៀត ផង​ដែរ​ ផ្លែ​Almond ជា​ផ្លែ​ឈើ​ដែល​ជា​ប្រភព​ប្រូតេអ៊ីន ហើយ​មាន​ផល​ប្រយោជន៍​យ៉ាង​ខ្លាំង​ចំពោះ​សុខភាព​បេះដូង ។ ភាគ​ច្រើន​នៃ​ជាតិ​ខ្លាញ់ ដែល​មាន​នៅ​ក្នុង​ផ្លែ​Almond នោះ​ជា​ប្រភេទ​ប្រេង ឬ​ខ្លាញ់​ដ៏​ល្អ ដែល​ធានា​បាន​នូវ​គុណភាព​សុខភាព ជួយ​កម្ចាត់​ចោល​បាន​នូវ​បរិមាណ​យ៉ាង​ច្រើន​នៃ​ជាតិ​ខ្លាញ់​(កូឡេស្តេរ៉ូល)​ ដែល​មាន​នៅ​ក្នុង​ឈាម ។
សណ្ដែក​ក្រហម
សណ្ដែក​ក្រហមសំបូរ​ទៅ​ដោយ​ដែក ម៉ាញ៉េស្យូម ផូស្វ័រ ប៉ូតាស្យូម ជាតិ​ទង់​ដែង ជាតិ​Thiamin ។ សណ្ដែក​ក្រហម​ក៏​មាន​លក្ខណៈ​ពិសេស​ផ្សេង​ទៀត ដែល​ជួយ​កាត់​បន្ថយ​ជាតិ​ខ្លាញ់​ កាត់​បន្ថយ​ទាំង​កាឡូរី សំបូរ​ដោយ​ប្រូតេអ៊ីន និង​ជាតិ​សរសៃ ។ សណ្ដែក​ក្រហម​មាន​ប្រសិទ្ធិ​ភាព​ដ៏​ប្រសើរ​បំផុត ​ក្នុង​ការ​ជួយ​ទប់​ស្កាត់​ករណី​ជំងឺ​ស្ទះ​សរសៃ​ឈាម​បេះដូង ជំងឺ​មហារីក និង​ការ​ឆ្លង​ជំងឺ​សួរ​ពូជ ។
គ្រាប់ស្វាយចន្ទី (Cashew)
គ្រាប់ស្វាយចន្ទី ផ្ទុកទៅដោយជាតិដែក ដែលជាសារធាតុជំរុញថាមពលយ៉ាងខ្លាំង ។គ្រាប់ស្វាយចន្ទី ៥០ក្រាម ឬ២៥គ្រាប់ និងបំពេញបាន ១ ភាគ ៤ នៃតំរូវការជាតិដែក ប្រចាំថ្ងៃរបស់អ្នក ។ដូចគ្នានេះដែរ គ្រាប់ស្វាយចន្ទី មានជាតិស័ង្កសីដែលជា សារធាតុជំរុញប្រព័ន្ឋ ការពាររាងកាយ ។
សណ្តែកដីប្រ៊េស៊ីល (Brazil nut)
សណ្តែកដីប្រ៊េស៊ីល (Brazil nut)ផ្ទុកទៅដោយជាតិ ស៊ីលីនីញ៉ូម (Selenium) ដែលជាសារធាតុខនិជ ប្រឆាំងនឹងជំងឺមហារីក ក។
បន្លែផ្លែឈើ: គ្រាប់​ផ្លែ​អាល់ម៉ុន ឬ អាម៉ង់

គ្រាប់​ផ្លែ​អាល់ម៉ុន ឬ អាម៉ង់
គ្រាប់​ផ្លែ​អាល់ម៉ុន ឬ អាម៉ង់​សំបូរ​ទៅ​ដោយ​រសជាតិ និង​ជីវជាតិ ជាតិ​សរសៃ ​រីបូផ្លាវីន ម៉ាញ៉េស្យូម ជាតិ​ដែក និង​កាល់ស្យូម ។ ផ្លែ​Almond នេះ​សំបូរ​ទៅ​ដោយ​ជាតិ​កាល់ស្យូម​លើស​ពី​ផ្លែ​ឈើ​ដទៃ​ទៀត គឺ​មាន​ជាតិ​កាល់ស្យូម​ដល់​ទៅ​៧០​មីលីក្រាម​ឯ​ណោះ​ក្នុង​ផ្លែ​Almond នេះ​ស្មើ​ត្រឹម​២៣​គ្រាប់ ។ ការ​បរិភោគ​ផ្លែ​ឈើ​នេះ​ជួយ​ពង្រឹង​រូប​កាយ​របស់​អ្នក ដោយ​បង្កើត​វីតាមីន​E ដល់​ទៅ​ពាក់​កណ្ដាល​ឯណោះ ។ ដូច​គ្នា​នឹង​ប្រភេទ​គ្រាប់​ផ្លែ​ឈើ​ឯ​ទៀត ផង​ដែរ​ ផ្លែ​Almond ជា​ផ្លែ​ឈើ​ដែល​ជា​ប្រភព​ប្រូតេអ៊ីន ហើយ​មាន​ផល​ប្រយោជន៍​យ៉ាង​ខ្លាំង​ចំពោះ​សុខភាព​បេះដូង ។ ភាគ​ច្រើន​នៃ​ជាតិ​ខ្លាញ់ ដែល​មាន​នៅ​ក្នុង​ផ្លែ​Almond នោះ​ជា​ប្រភេទ​ប្រេង ឬ​ខ្លាញ់​ដ៏​ល្អ ដែល​ធានា​បាន​នូវ​គុណភាព​សុខភាព ជួយ​កម្ចាត់​ចោល​បាន​នូវ​បរិមាណ​យ៉ាង​ច្រើន​នៃ​ជាតិ​ខ្លាញ់​(កូឡេស្តេរ៉ូល)​ ដែល​មាន​នៅ​ក្នុង​ឈាម ។
បន្លែផ្លែឈើ: សណ្ដែក​ក្រហម

សណ្ដែក​ក្រហម
សណ្ដែក​ក្រហមសំបូរ​ទៅ​ដោយ​ដែក ម៉ាញ៉េស្យូម ផូស្វ័រ ប៉ូតាស្យូម ជាតិ​ទង់​ដែង ជាតិ​Thiamin ។ សណ្ដែក​ក្រហម​ក៏​មាន​លក្ខណៈ​ពិសេស​ផ្សេង​ទៀត ដែល​ជួយ​កាត់​បន្ថយ​ជាតិ​ខ្លាញ់​ កាត់​បន្ថយ​ទាំង​កាឡូរី សំបូរ​ដោយ​ប្រូតេអ៊ីន និង​ជាតិ​សរសៃ ។ សណ្ដែក​ក្រហម​មាន​ប្រសិទ្ធិ​ភាព​ដ៏​ប្រសើរ​បំផុត ​ក្នុង​ការ​ជួយ​ទប់​ស្កាត់​ករណី​ជំងឺ​ស្ទះ​សរសៃ​ឈាម​បេះដូង ជំងឺ​មហារីក និង​ការ​ឆ្លង​ជំងឺ​សួរ​ពូជ ។
បន្លែផ្លែឈើ: គ្រាប់ស្វាយចន្ទី (Cashew)

គ្រាប់ស្វាយចន្ទី (Cashew)
គ្រាប់ស្វាយចន្ទី ផ្ទុកទៅដោយជាតិដែក ដែលជាសារធាតុជំរុញថាមពលយ៉ាងខ្លាំង ។គ្រាប់ស្វាយចន្ទី ៥០ក្រាម ឬ២៥គ្រាប់ និងបំពេញបាន ១ ភាគ ៤ នៃតំរូវការជាតិដែក ប្រចាំថ្ងៃរបស់អ្នក ។ដូចគ្នានេះដែរ គ្រាប់ស្វាយចន្ទី មានជាតិស័ង្កសីដែលជា សារធាតុជំរុញប្រព័ន្ឋ ការពាររាងកាយ ។
បន្លែផ្លែឈើ: សណ្តែកដីប្រ៊េស៊ីល (Brazil nut)

សណ្តែកដីប្រ៊េស៊ីល (Brazil nut)
សណ្តែកដីប្រ៊េស៊ីល (Brazil nut)ផ្ទុកទៅដោយជាតិ ស៊ីលីនីញ៉ូម (Selenium) ដែលជាសារធាតុខនិជ ប្រឆាំងនឹងជំងឺមហារីក ក។
បន្លែផ្លែឈើ: ប្រភពពត៌មាន

ប្រភពពត៌មាន 
 [ផ្នែក​ចំនេះដឹង​មាន​ប្រយោជន៍​នៃ​គេហទំព័​របស់​ទស្សនាវដ្តី អាន]
[ផ្លែឈើ​ដែល​គួរ​ញ៉ាំ​ប្រចាំ​ថ្ងៃ]
Category:សុខភាព
បន្សាលោហ:

បន្សាលោហ:205pxសកម្មភាពកំពុងផ្សា
បច្ចុប្បន្ននេះកិច្ចការបន្សាលោហ: ជាមធ្យោបាយបាយមួយ ដែលដើតួយ៉ាងសំខាន់ ក្នុងវិស័យឧស្សាហកម្ម ហើយវាក៏ជា មុខព្រួយមួយ សំរាប់អភិវឌ្ឍន៏
ប្រទេសជាតិផង ដែរ ។ កិច្ចការន្សានេះ បានជួយសម្រួល ដល់កាងារផ្សេង ៗ ទៀតដូចជា ការបង្កើតគំរូជាដើមក្រៅពីនេះ វាក៏ជួយ កិច្ចការ ជួសជុល​ កែច្នៃរបស់របរ ប្រើប្រាស់ ក្នុងជីវភាពប្រចាំថ្ងៃ របស់ប្រជាជនផង ដែរហើយ ជំនាញនេះ មានប្រជាជនមួយ ចំនួនបានយក ធ្វើជាមុខរបរញ្ចឹមជីវិត ។
ពាក្យថាបន្សាវា មានលក្ខណ:ខុសគ្នា ជាច្រើន ដូចជាបន្សា អគ្គីសនី បន្សាឧស្ម័ន បន្សាទិច , មិច.....។ ប៉ុន្តែយើងខ្ញុំសូមលើកយក ខ្លឹមសារ បន្សារ លោហ: ដោយអគ្គិសនី មក បង្ហាញជូន ដល់បងប្អូនអោយបាន បានយល់ជ្រាប ខ្លះៗ ពីកិច្ចការ នេះ ។
ខ្ញុំបាទសង្ឃឹមថា ទំព័រនេះប្រាកដ ជាមានប្រយោជន៏ដល់បងប្អូន ដែលមានចំណាប់អារម្មណ៏ ពីកិច្ចការនេះ ។
មុននឺងចូលដល់ ខ្លឹមសារនៃ កិច្ចការនេះ សូមបងប្អូន ជ្រាបពីច្បាប់ និរភ័យជាមុនសិន។
បន្សាលោហ:: '''ប្រេងឥន្ធន:'''

ប្រេងឥន្ធន:

 ការដុតអោយឆាបឆេះ
 អុកស៊ីសែន
ដូច្នេះការផ្សា ដោយមិនបានបើកគំរប ធុងគឺត្រូវគ្រប់លើ សមាសភាពទាំងបីយ៉ាងនេះ
កុំអោយវាកើតឡើង។ ដើម្បីជៀសវាងកុំអោយការផ្ទុះកើតឡើង យើងអាចធ្វើបានដូចជា:
 កំចាត់ប្រេងឥន្ធន:អោយអស់ពីក្នុងធុងនោះ ដោយយកទៅជ្រលក់ក្នុងទឹក ដើម្បីអោយប្រេង អណ្តែតឡើង ឬ ស្ងោរជាមួយអង្គធាតុរំលាយ ដើម្បីកំចាត់ ឧស្ម័ន ឬ ប្រេងឥន្ធន:ដែលសេសសល់នោះចេញអោយអស់។
 កំចាត់ខ្យល់ ឬ អុកស៊ីសែន ចេញពីភាគកំណាត់ផ្សា ដោយ ការប្រើ ឧស្ម័នសកម្ម ដូចជា អាសូត(N) បណ្ណែនចូលទៅក្នុងដប ឬ ធុងនោះ មុន នឹងផ្សា ។
បន្សាលោហ:: '''ឧបករណ៏ការពារគ្រោះថ្នាក់:'''

ឧបករណ៏ការពារគ្រោះថ្នាក់:

ឧបករណ៏ការពារគ្រោះ សំរាប់ជាងផ្សា មានច្រើនប្រភេទដូចតទៅនេះ:
 ក្បាំងមុខ: សំរាប់ការពារគ្រោះថ្នាក់ ពី កាំរស្មី រឺ កំទេចលោហ:
 អាវឃ្លុំ : ជាអាវដៃវែង ពាក់ដើម្បី ឃ្លុំការពារ​ ធ្វើពីអង្គធាតុដែលធន់ នឹងភ្លើង ដើម្បីការពារ កំទេចលោហ:
 ស្រោមដៃ: ប្រើសំរាប់ធ្វើការផ្សាផជាស្រោមដៃវែង ធ្វើពីអង្គធាតុដែលធន់ នឹង​ភ្លើង មិន រួញ ហើយ ក៏ មិនមែនជា សមាសធាតុ ចំលងចរន្ត អគ្គីសនីដែរ
 ស្បែកជើងកវែង។
បន្សាលោហ:: '''ភ្នែក'''

ភ្នែក

ជានិច្ចជាកាលជាងផ្សា ត្រូវតែការពារគ្រោះថ្នាក់ ដែលកើតឡើងចំពោះភ្នែក និងគ្រោះថ្នាក់ដេលកើតឡើង មិន

ត្រឹមតែបណ្តាល មកពីកាំរស្មី នៃ បន្សា រឺ កាត់ប៉ុនោះទេ តែវាអាចកើតមកពី កំទេចលោហ:ទៀតផង។

ដូច្នេះហើយ គួរតែពាក់វ៉ែនតាការពារសំរាប់បន្សា​ ឧស្ម័ន ហើយពាក់ ក្បាំងមុខ សំរាប់បន្សាអគ្គីសនីជានិច្ច ។

វ៉ែនតា និងក្បាំងមុខ ធ្វើពីអង្គធាតុ ដែលធន់ នឹង ភ្លើង ហើយវាក៏ជា អ៊ីសូឡង់សំរាប់ការពារចរន្ត

អគ្គីសនីផងដែរ។
បន្សាលោហ:: '''គ្រោះថ្នាក់បណ្តាលមកពីកាំរស្មីផ្សា:'''

គ្រោះថ្នាក់បណ្តាលមកពីកាំរស្មីផ្សា:

ការផ្សា និងកាត់លោហ:មានកាំរស្មី​កើតឡើង បី ប្រភេទគឺ:
 កាំរស្មីអុលត្រាវីយ៉ូឡេត: ធ្វើអោយស្បែក និង ភ្នែករបស់យើងឡើងស្លោក វាជាកាំរស្មីដែលមើលមិនឃើញ
 ពន្លឺ: ជារស្មីដេលមិនអាចមើលឃើញដោយភ្នែក ​​ នៅពេលបង្កើតធ្នូ អគ្គីសសនី បើយើងមិនបានកាពារភ្នែក របស់យើងទេនោះ វានិងធ្វើអោយភ្នែក របស់យើង ឡើងស្រវាំងមួយ សន្ទុះ។
 កាំរស្មីអ៊ិនហ្វ្រារ៉េដ (Infrared Ray) : ជាកាំរស្មីដែលបង្ករគ្រោះថ្នាក់ខ្លាំងបំផុត បើធៀបទៅនឹង កាំរស្មី ដ៏ទៃៗទៀត។ កាំរស្មីនេះ មិន អាចមើល ឃើញដោយភ្នែកទទេបានឡើយ ម្យ៉ាងទៀតកាំរស្មីប្រភេទនេះ បើយើងមិនប្រុងប្រយ័ត្នទេនោះ វាអាចបង្ករអោយភ្នែកយើង ឡើងបាយ ឬ អាច គ្រោះថ្នាក់ ដល់ប្រស្រី ភ្នែកយើងបានទៀតផង។
បន្សាលោហ:: '''របៀបអនុវត្តន៏ដើម្បើការពារគ្រោះថ្នាក់'''

របៀបអនុវត្តន៏ដើម្បើការពារគ្រោះថ្នាក់
ការរក្សាសុវត្ថភាព ក្នុងបន្សាអគ្គិសនី មានដូចជា:
 ត្រូវពាក់ក្បាំងមុខរាល់លើក មុននឹង ធ្វើការផ្សា
 ត្រូវពាក់វ៉ែនតា និរភ័យរាល់លើកដែលធ្វើការគោះក្រញ៉ម ឬ កំទេចលោហ:
 ផ្ទៃកំរាលធ្វើការផ្សា មិនគួធ្វើពីអង្គធាតុ ដែលភ្លើងងាយឆេះឡើយ
 ប្រមូលសំភារ:ដែលភ្លើងងាយឆេះ ទុកដាក់អោយឆ្ងាយ ពីបរិវេណផ្សា យ៉ាងហោច ១០​ហ្វូត
 មិនគួពាក់ស្រោមដៃ រឺ ខោអាវដែលសើម និង ប្រឡាក់ដោយប្រេង ឬ ខ្លាញ់គោឡើយ
 ត្រូវបិទ កុងតាក់រឺ ដក ឌុយចេញ រាល់លើកមុន នឹងជួសជុល រឺ លៃតំរូវ ប៉ុស្តិ័ផ្សា ដើម្បីការពារភ្លើងឆក់
 មិនគួប្រតិបត្តការងារ នៅកន្លែងមានសំណើមឡើយ
 ការបើក ប៉ុស្តិ៏ផ្សាប្រើ រឺ លៃតំរូវចរន្តផ្សា ត្រូវអនុវត្តន៏តាមតម្រារបស់វាជានិច្ច
 រកមធ្យោបាយកាពារគ្រោះថ្នាក់ដែលអាចកើតឡើងចំពោះភ្នែក ផ្ទៃមុខ និង​ផ្នែកដ៏ទៃៗទៀតនៃរាងកាយរបស់យើង
 
 គួរត្រៀមបំពុងពន្លត់អគ្គីភ័យ អោយមានគ្រប់ពេលវេលា
 គួរប្រើឧបករណ៏​និង​ខោអាវដែលស្ងួត
 ចូរកុំផ្សា​ធុង រឺដប ដែលធ្លាប់ផ្ទុក ឧស្ម័ន ភ្លើងឆេះ ដូចជាធុងប្រេងជាដើម
 កុំអោយក្បាល ក្រចាប់ធូបផ្សាដែលគ្មានអ៊ីសូឡង់ ប៉ះគ្នានឹង ខ្សែដី ឬ ភាគកំណាត់ ក្នុងខណ:ដែល ប៉ុស្តិ៏ផ្សា​កុំពុងធ្វើការ
 កុំអោយខ្សែផ្សា និង ខ្សែដីសើមដោយប្រេង នឹង ខ្លាញ់គោ ហើយ កុំយកខ្សែ ផ្សាឆ្វាយជា របុំរុំជុំវិញ ប៉ុស្តិ៏ផ្សា
 គួរផ្សាក្នុងទីកន្លែងដែលមានខ្យល់ចេញចូលបានស្រួស ឬ ប្រើឧបករណ៏ ស្រូបខ្យល់ និង ផ្សែងដែលកើតពី បន្សា 
 ខោអាវគួរធ្វើពីក្រណាត់ ដែលភ្លើង មិនងាយឆេះ និង ការពារផ្កាភ្លើង និង​ ធ្នូអគ្គីសនី ដែលបង្ករគ្រោះថ្នាក់ដល់ស្បែក
 ត្រូវប្រសកដក្នុងចិត្តថា ខ្សែផ្សាសំរាប់​ប៉ុស្តិ៏ផ្សាដែលធ្វើតំឡើងនោះ បានតយ៉ាងត្រឹមត្រូវរួចហើយ មុននឹងចាប់ផ្តើមតំណើរការ។ ម្យ៉ាងទៀតកុំប្រើខ្សែផ្សា អោយហួសកំលាំង រហូតដល់ធ្វើអោយវាឡើងក្តៅខ្លាំពេក។
បន្សាលោហ:: '''របៀបអនុវត្តន៏ដើម្បីរក្សាសុវត្ថិភាពក្នុងបន្សាឧស្ម័ន'''

របៀបអនុវត្តន៏ដើម្បីរក្សាសុវត្ថិភាពក្នុងបន្សាឧស្ម័ន

គ្រោះថ្នាក់ដែលកើតពីការប្រើឧបករណ៏ផ្សាឧស្ម័នមានច្រើនយ៉ាងណាស់​។

ដូច្នេះចំពោះអ្នកដែលធ្វើការផ្សាឧស្ម័នចាំបាច់ត្រូវសិក្សាអំពីគោលការ

និងវិធីប្រើប្រាស់ហត្ថូបករណ៏ក្នុងបន្សាឧស្ម័នអោយយល់ច្បាស់ជាមុនសិនសឹមចាប់ផ្តើមអនុវត្តន៏។ កំណារ

(ការការពារ) គ្រោះថ្នាក់ដែលអាចនឹងកើតឡើងខណ:ផ្សាឧស្ម័នគួរប្រតិបត្តិដូចតទៅ:ផ្ទៃកម្រាលសំរាប់ការងារផ្សាឧស្ម័ន ត្រូវធ្វើពីអង្គធាតុដែលភ្លើមិនឆេះ ជាទូទៅគេនិយមចាក់បេតុង
 គួរប្រើអង្គធាតុដែលធន់ នឹងកំដៅធ្វើជារបាំងដើម្បីការពារផ្ទៃកម្រាល ឬជញ្ជាំងដែលនៅជិតបរិវេណផ្សានោះដ្បិតពេលផ្សាឧស្ម័ន នឹងមានផ្កាភ្លើង ឬដែកក្តៅៗអាចធ្វើអោយឆាបឆេះបាន។
 គួរអោយខ្យល់ចេញចូលបានស្រួល ដ្បិតអុកស៊ីសែនក្នុងបរិវេណផ្សាឧស្ម័ននោះត្រូវដុតឆេះអស់មួយចំនួនដែលជាហេតុនាំអោយខ្វះអុកស៊ីសែនក្នុងបរិវេណនោះ។ ម្យ៉ាងទៀតមានលោហះប្រភេទខ្លះពេលរលាយវានឹងកើតជាចំហាយដែលផ្តល់គ្រោះថ្នាក់ដល់រាងកាយ ឬជួនកាលមានអុកស៊ីសែនលេចជ្រាបក្នុងបរិវេណនោះ លុះយូៗទៅក៏ច្រើន ហើយនៅពេលវាប៉ះជាមួយប្រេងឬ​ ខ្លាញ់គោក៏បណ្តាលអោយផ្ទុះតែម្តង។
 កម្រាលសំរាប់រៀនផ្សាឧស្ម័ន ត្រូវធ្វើពីឥដ្ឋដែលធន់នឹងភ្លើង
 ដបអុកស៊ីដសែន និងដបឧស្ម័នត្រូវចងវាអោយេជាប់នឹងកន្លែងរបស់វា
 ជាងផ្សាគួរតែមានឧបករណ៏សំរាប់ការពារគ្រោះថ្នាក់ពីកំទេចលោហះ។ ម្យ៉ាងទៀត មុននឹងតំណើការផ្សា គួរពាក់វ៉ែនតារាល់លើក ដោយប្រើកញ្ចក់ពណ៍ខ្មៅសំរាប់ច្រោះពន្លឺ
 គួរពាក់អាវ វ៉ែនតា ស្រោមដៃ និងអាវស្បែកដើម្បីការពារកំដៅពីបន្សា
 មិនគួរប្រើខ្លាញ់គោ​ឬ ប្រេងជាមួយឧបករណ៏ផ្សាឧស្ម័នទេ
 កុំនាំអណ្តាតភ្លើងឬ ផ្កាភ្លើងមកជិតដបឧស្ម័ន និង ទុយោឧស្ម័នអោយសោះ
 រកុំទុកឈើគូស​ ឬ​ដែកកេះក្នុងហោប៉ៅឈុតប្រតិបត្តិកា
 គួរទុកអង្គធាតុឆាបឆេះភ្លើងអោយនៅឆ្ងាយពីបរិវេណផ្សាយ៉ាងហោច​ ៣៥ ហ្វូត
 ពេលដឹកជញ្ជូនផ្លាស់ប្តូរដបឧស្ម័ន ឬដបអុកស៊ីសែនម្តងៗ គួរបិទគំរបដបសិនដើម្បីការពារកុំអោយវ៉ានខូច
 មិនត្រូវយក​ អុកស៊ីសេក ទៅប្រើការជំនួសខ្យល់់ទេ
 កុំសាកល្បង ស្នាមលេចជ្រាប ឧស្ម័ន ដោយប្រើអណ្តាតភ្លើង 
 គួត្រៀមអោយមានបំពង់ ឬ ឧបករណ៏ពន្លត់អគ្គីភ័យ
 ពេលផ្សារួចគួរបិទវ៉ានដបឧស្ម័ន និង ដបអុកស៊ីសែនអោយបានស្រួលបួល។ ម្យ៉ាងទៀតគួរពិនិត្យ មើលបរិវេណជុំវិញថាមានភ្លើងឆេះរឺទេ?
បព្វជិត

ធ្វេង|រូបភាពតូច|200px| បព្វជិតព្រះពុទ្ធសាសនានិកាយមហាយាន(ព្រះសង្ឃ).
ធ្វេង|រូបភាពតូច|200px| បព្វជិតព្រះពុទ្ធសាសនានិកាយវិជ្រយាន(ព្រះសង្ឃ).
បព្វជិតៈ​ - បព្វជិត (，出家人 )  គឺសំដៅ​លើ​អ្នក​ដែល​បួសចូល​កាន់​ភេទជា​សមណៈ (samana) នៅ​ក្នុង​លទ្ធិណាមួយ។ ភេទជាបព្វជិត គឺខុស​ពី​គ្រហស្ថ (អ្នក​នៅ​គ្រប់​គ្រង​ផ្ទះ) ដែល​បព្វជិត តែងតែរស់នៅ​តែ​ម្នាក់ឯង ឬរស់​នៅ​ជា​ក្រុម​ក្នុង​ទីណាមួយ ដើម្បី​ព្យាយាមដុត​កំដៅកិលេស​ក្នុង​សន្តាន ដើម្បី​ការ​រួច​ផុត​ចាក​ទុក្ខ និង​ដឹក​នាំ​អ្នក​ដទៃ​អោយ​រួច​ផុត​ទុក្ខ​ផង។ ក្នុងការ​ធ្វើតបៈនេះ(ដុត​ដៅនូវ​កិលេស) អ្នកបួសនៅ​ក្នុង​សាសនា​នីមួយៗ តែង​មាន​ការ​ប្រព្រឹត្ត​ប្រតិបត្តិ​ខុស​ៗគ្នា ទៅ​តាម​ការ​ប្រៀន​ប្រដៅ​របស់​មេ​លទ្ធិនោះៗ។ ពាក្យថា​បព្វជិតនេះ គេអាច​ហៅ​បាន​ច្រើន​យ៉ាង មាន​ដូច​ជា​ ព្រះសង្ឃ សមណៈ អ្នក​បួស ភិក្ខុ ។ល។ ដែល​តាម​រយៈ​ការ​ហៅនោះ នៅ​ក្នុង​ភាសា​ខ្មែរ​ផ្នែកពុទ្ធ​សាសនា ពាក្យ​ទាំង​នេះ​មាន​ការបក​ស្រាយ​ប្លែក​គ្នា​បន្តិច​បន្តួច ប៉ុន្តែ​ទោះ​ជា​យ៉ាង​នេះ​ក៏​ដោយ គេ​អាច​ប្រើ​ពាក្យ​ទាំងនោះ​​​ជំនួស​គ្នា​បាន។
បរតិន

បរតេន ឬ បរតិន ឬ បូតេន (  , ;  ) ជាទីក្រុងមួយនៅ ប្រទេសឡាវ ក្នុងខេត្តហ្លួងណាំថា ។ បរតិនស្ថិតនៅជាប់ព្រំដែនចិន-ឡាវ ។ វា​នៅ​ទល់​មុខ​ក្រុងម៉ូហាន ប្រទេស​ចិន។   ខណៈពេលដែលបរតិន គឺជាផ្នែកមួយនៃប្រទេសឡាវ ប្រជាជនភាគច្រើននិយាយភាសាចិនកុកងឺជាភាសាកំណើតរបស់ពួកគេ។ បរតិន ដំណើរការនៅម៉ោងប៉េកាំង ។
បរតិន: សេដ្ឋកិច្ច

សេដ្ឋកិច្ច 
បរតិន អនុញ្ញាតឱ្យប្រើទាំង ប្រាក់គីបឡាវ និង ប្រាក់យន់ចិន ។ Curtis, Simon; Klaus, Ian (2024). The Belt and Road City: Geopolitics, Urbanization, and China's Search for a New International Order. New Haven and London: Yale University Press. doi:10.2307/jj.11589102. ISBN 9780300266900. JSTOR jj.11589102. 

តំបន់សេដ្ឋកិច្ចពិសេសបរតិន កំពុងស្ថិតក្រោមការអភិវឌ្ឍន៍។ Curtis, Simon; Klaus, Ian (2024). The Belt and Road City: Geopolitics, Urbanization, and China's Search for a New International Order. New Haven and London: Yale University Press. doi:10.2307/jj.11589102. ISBN 9780300266900. JSTOR jj.11589102.  ទីក្រុងនេះកំពុងស្វែងរកការផ្លាស់ប្តូរពីសេដ្ឋកិច្ចដែលផ្តោតលើការលេងល្បែងស៊ីសងពីមុនរបស់ខ្លួនទៅជាមួយដែលផ្តោតលើការដឹកជញ្ជូន និងទេសចរណ៍។
បរតិន: ការដឹកជញ្ជូន

ការដឹកជញ្ជូន 
បន្ទាប់ពីការសាងសង់អស់រយៈពេល ៥ ឆ្នាំ នៅខែធ្នូ ឆ្នាំ ២០២១ ទាំងផ្លូវរថភ្លើងវៀងច័ន្ទន៍-បរតេន និង ផ្លូវរថភ្លើងយូស៊ី-ម៉ូហាន បានបើកដំណើរការ ដោយភ្ជាប់ទីក្រុងភាគខាងត្បូងឆ្ពោះទៅទីក្រុងវៀងចន្ទន៍ និងឆ្ពោះទៅកាន់ ទីក្រុងគុនមីង ប្រទេសចិនទៅភាគខាងជើង។ បរតិន គឺជាទីក្រុងភាគខាងជើងបំផុតរបស់ឡាវនៅលើផ្លូវរថភ្លើងប្រវែង ៤១៤ គីឡូម៉ែត្រ ជាមួយនឹងផ្លូវរូងក្រោមដី ១៩៨ គីឡូម៉ែត្រ និងស្ពានប្រវែង ៦២ គីឡូម៉ែត្រ ដែលរត់ក្នុងល្បឿនប្រតិបត្តិការ ១៦០ គីឡូម៉ែត្រក្នុងមួយម៉ោង។ ទីក្រុងនេះត្រូវបានបម្រើដោយ ស្ថានីយ៍រថភ្លើងបរតិន ។
បរតិន: កាស៊ីណូ

កាស៊ីណូ 
ធ្វេង|រូបភាពតូច| កាស៊ីណូបរតិននៅឆ្នាំ២០១៣
ធ្វេង|រូបភាពតូច| ផ្លូវដែលគេបោះបង់ចោលនៅបរតិននៅឆ្នាំ២០១៣
ក្នុងឆ្នាំ២០០២ កាស៊ីណូដ៏ធំមួយត្រូវបានសាងសង់នៅបរតិន ។ កាស៊ីណូ​ទាក់ទាញ​ភ្ញៀវ​ចិន​ជា​ចម្បង​ព្រោះ ​ល្បែង​ស៊ីសង​ខុសច្បាប់​ក្នុង​ប្រទេស​ចិន ។ កាល​ពី​ឆ្នាំ​២០១១ រដ្ឋាភិបាល​ចិន​បាន​ស្នើ​ឲ្យ​ឡាវ​បិទ​កាស៊ីណូ​នេះ។   សព្វថ្ងៃនេះកាស៊ីណូត្រូវបានបោះបង់ចោល។
បរទេសរាជកែ

ចៅពញាបរទេសរាជកែ រឺ អង់ ជាមេទ័ពល្បីក្នុងរជ្ជកាលចន្ទរាជាកាលទ្រង់បានវិលត្រឡប់ពីសៀមមកវិញ។ លោកជាកូនទីពីរនៃចៅពញាសួគ៌ាលោកពេជ្រ លោកបានធ្វើអត្តឃាតតាមបិតា និងបងប្រុសច្បង ចៅពញាវង្សាអគ្គរាជកែវដើម្បីទៅកេណ្ឌទ័ពខ្មោចមកច្បាំងរំដោះ ព្រះចន្ទរាជា។
បរទេសរាជស៊ុន

ឧកញ៉ាបរទេសរាជស៊ុន រឺ សួរ (កាន់.១៥១៦-១៥៦៧) ជាមន្ត្រីសេនាទាហានខាងហ្លួងខាងលិច ចន្ទរាជា។ មានយសសក្ដិពីដើមជា ចៅពញាសេនាវុធ។
បរមត្ថវិជ្ជា

បរមត្ថវិជ្ជាសិក្សាអំពីព្រលឹង។ ទស្សនវិទូសម័យបុរាណ បាននាំគ្នាសិក្សាចិត្តសាស្រ្តដោយយកទ្រឹស្តីព្រលឹងធ្វើជាមូលដ្ឋាន ដែលថាព្រលឹងគឺជាចិត្តគំនិតមនុស្ស ដែលគ្មានការទាក់ទងនឹងសរីរាង្គកាយអ្វីទាំងអស់។ ប៉ុន្តែមានទស្សនវិទូពូកែៗខ្លះ ចេះតែសង្ស័យថា ក្រែងព្រលឹងមិនអាចដាច់ចេញពីសរីរាង្គ។ នៅក្នុងគោលគំនិតនេះ គេនាំគ្នាបែរមកសិក្សាអំពីបាតុភូតទាំងឡាយ ដែលចេញពីឧបករណ៍សម្ភារៈ។ ពីពេលនោះ ការពិចារណាអំពីព្រលឹងមនុស្សក្នុងន័យចិត្តវិទ្យា ក៏បានខ្លាតឆ្ងាយអំពីចិត្តវិទ្យាបន្តិចម្តងៗពីមូលដ្ឋានពិចារណាបែបបរមត្ថវិជ្ជា។ អារីស្តូត បានចាប់ផ្តើមធ្វើការពិចារណាមួយ ដែលយោលយ៉ាងខ្លាំងទៅលើការយល់ឃើញតាមវិញ្ញាណ។ សតវត្សរ៍ទី១៧ ទស្សនវិទូ លោក ដេស្កាត មានយកទស្សនៈចិត្តសរីរវិទ្យាមកពិចារណានៅក្នុងការសិក្សារបស់លោកមួយស្តីអំពីតណ្ហារបស់ព្រលឹង។ ចំនែកលោក ម៉ាឡេប្រេន វិញធ្វើការសិក្សាមួយអំពី ការស្រាវជ្រាវរកការពិត នៅក្នុងការសិក្សានេះលោកស្រាវជ្រាវរកឥទ្ធិពលនៃជំនោអារម្មណ៍របស់មនុស្ស ក្បួនចិត្តសាស្រ្ត ឆ្នាំ១៩៧៣ វ៉ាន់ឌីកាអុង ទំព័រទី១៤។
បរមត្រៃលោកនាថ

បរមត្រៃលោកនាថ (    ,     ,    ) ឬ ត្រៃលោក (១៤៣១-១៤៨៨) គឺជាស្តេចនៃអាណាចក្រអយុធ្យា ពីឆ្នាំ១៤៤៨ ដល់ ១៤៨៨ ។ ព្រះអង្គ​ជា​ស្តេច​មួយ​អង្គ​ក្នុង​ចំណោម​ស្តេច​ជាច្រើន​អង្គ​ដែល​បាន​គ្រងរាជ្យជា ស្តេចដំរីស (    ) ទ្រង់គឺជាស្តេចថៃដំបូងគេដែលមាន "អភិជន" ឬ ដំរីស ដែលយោងទៅតាមជំនឿព្រហ្មញ្ញ គឺជា "សញ្ញាដ៏រុងរឿង និងរីករាយ" ។  រជ្ជកាល​របស់​ទ្រង់​ត្រូវ​បាន​គេ​ស្គាល់​ផង​ដែរ​សម្រាប់​កំណែ​ទម្រង់​យ៉ាង​ធំ​នៃ​ការិយាធិបតេយ្យ​ថៃ​និង​យុទ្ធនាការ​ដ៏​ជោគជ័យ​ប្រឆាំង​នឹងឡានណា ។ ព្រះអង្គ​ក៏​ត្រូវ​បាន​គេ​គោរព​ថា​ជា​ស្តេច​ដ៏​អស្ចារ្យ​បំផុត​មួយ​របស់​ប្រទេស​ថៃ។